title: Komisijos įgyvendinimo reglamentas (ES) 2019/1840 2019 m. spalio 31 d. kuriuo dėl tam tikrų kategorijų naujų keleivinių automobilių WLTP CO2 kiekio verčių pateikimo ir koreliacijos priemonėje naudojamų pradinių duomenų koregavimo iš dalies keičiamas Įgyvendinimo reglamentas (ES) 2017/1153 (Tekstas svarbus EEE)

text:
4.11.2019

                  LT

                  Europos Sąjungos oficialusis leidinys

                  L 282/9

         KOMISIJOS ĮGYVENDINIMO REGLAMENTAS (ES) 2019/1840
         2019 m. spalio 31 d.
         kuriuo dėl tam tikrų kategorijų naujų keleivinių automobilių WLTP CO2 kiekio verčių pateikimo ir koreliacijos priemonėje naudojamų pradinių duomenų koregavimo iš dalies keičiamas Įgyvendinimo reglamentas (ES) 2017/1153
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 8 straipsnio 9 dalies pirmą pastraipą ir 13 straipsnio 7 dalies pirmą pastraipą,
         kadangi:

                     (1)

                     Europos Parlamento ir Tarybos reglamente (ES) 2019/631 (2) nustatyta, kad viso ES naujų keleivinių automobilių parko išmetamo CO2 normos 2025 ir 2030 metams turi būti apskaičiuojamos remiantis išmetamu CO2 kiekiu, išmatuotu pagal Komisijos reglamentą (ES) 2017/1151 (3) dėl naujų keleivinių automobilių, registruotų 2020 m. (toliau – išmatuotos išmetamo CO2 kiekio vertės);

                     (2)

                     Komisijos įgyvendinimo reglamente (ES) 2017/1153 (4) nustatytos taisyklės, pagal kurias gamintojai apskaičiuoja ir pateikia išmatuotas išmetamo CO2 kiekio vertes. Tačiau būtina išsamiau nurodyti, kaip šios vertės turi būti nustatomos, visų pirma iš vidaus įkraunamų hibridinių elektra varomų transporto priemonių (NOVC-HEV) ir iš išorės įkraunamų hibridinių elektra varomų transporto priemonių (OVC-HEV) atveju;

                     (3)

                     be to, reikėtų paaiškinti, kaip reikia nustatyti išmatuotą išmetamo CO2 kiekio vertes, jeigu tipo patvirtinimo tikslu yra atliekami keli išmetamo CO2 kiekio bandymai;

                     (4)

                     NOVC-HEV ir OVC-HEV transporto priemonių išmetamo CO2 kiekio koreliacija turėtų būti nustatoma remiantis fiziniais transporto priemonių bandymais, o ne koreliacijos priemone atliktu modeliavimu, nes koreliacijos priemonę pritaikyti taip, kad būtų galima atsižvelgti į tokias transporto priemonių technologijas, sudėtinga. Siekiant užtikrinti veiksmingą koreliacijos rezultatų patikrinimą, su tomis transporto priemonėmis susiję techniniai bandymų duomenys turėtų būti pateikiami Komisijai taip pat, kaip ir tradicinių transporto priemonių atveju;

                     (5)

                     todėl Įgyvendinimo reglamentas (ES) 2017/1153 turėtų būti atitinkamai iš dalies pakeistas;

                     (6)

                     šiame reglamente nustatytos priemonės atitinka Klimato kaitos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2017/1153 iš dalies keičiamas taip:

                        1)

                        7a straipsnis iš dalies keičiamas taip:

                                    a)

                                    1 dalies pirma pastraipa pakeičiama taip:
                                    „Gamintojai apskaičiuoja kiekvieno 2020 m. užregistruoto naujo keleivinio automobilio bendrą arba, kai taikoma, svertinį bendrą išmetamo CO2 kiekį, nustatytą kaip MCO2,
                                       measured, pagal šias lygtis:

                                                a)

                                                tik vidaus degimo varikliu varomoms transporto priemonėms:
                                                pagal Reglamento (ES) 2017/1151 XXI priedo 7 papildomo priedo 3.2.3.2.4 punkto antroje pastraipoje pateiktą MCO2-ind apskaičiavimo lygtį, kur nariai MCO2-H ir MCO2-L atitinkamai interpoliacijos šeimai pakeičiami iš EB tipo patvirtinimo sertifikato 2.5.1.1.3 (transporto priemonės H) ir 2.5.1.2.3 (transporto priemonės L) įrašų paimtomis MCO2,C,5 vertėmis (bendromis), kaip parodyta Reglamento (ES) 2017/1151 I priedo 4 priedėlyje pateiktame pavyzdyje;

                                                b)

                                                iš vidaus įkraunamoms hibridinėms elektra varomoms transporto priemonėms (NOVC-HEV):
                                                pagal lygtį: MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                čia:

                                                            MCO2-L,C,5

                                                            – iš EB tipo patvirtinimo sertifikato 2.5.1.2.3 įrašo paimta atitinkamos interpoliacijos šeimos MCO2,C,5 vertė (bendra), kaip parodyta Reglamento (ES) 2017/1151 I priedo 4 priedėlyje pateiktame pavyzdyje;

                                                            Kind

                                                            – aptariamos atskiros transporto priemonės interpoliacijos koeficientas per taikomą WLTP bandymo ciklą, kaip nurodyta Reglamento (ES) 2017/1151 XXI priedo 8 papildomo priedo 4.5.3 punkte;

                                                            MCO2-H,C,5

                                                            – iš EB tipo patvirtinimo sertifikato 2.5.1.1.3 įrašo paimta atitinkamos interpoliacijos šeimos MCO2,C,5 vertė (bendra), kaip parodyta Reglamento (ES) 2017/1151 I priedo 4 priedėlyje pateiktame pavyzdyje;

                                                c)

                                                iš išorės įkraunamoms hibridinėms elektra varomoms transporto priemonėms (OVC-HEV):
                                                pagal lygtį: MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                čia:

                                                            MCO2-L,C,5, MCO2-H,C,5

                                                            – atitinkamai interpoliacijos šeimai nustatomi pagal Reglamento (ES) 2017/1151 XXI priedo 8 papildomo priedo 4.1.3.1 punkte pateiktą formulę, kur narys Mi,CDj pakeičiamas iš transporto priemonių H ir L, jei taikoma, EB tipo patvirtinimo sertifikato 2.5.3.2 įrašo paimta MCO2,CD verte (bendra), o narys Mi,CS pakeičiamas iš transporto priemonių H, L ar M, jei taikoma, EB tipo patvirtinimo sertifikato 2.5.3.1 įrašo paimta MCO2,C,5 bendra verte;

                                                            Kind

                                                            – aptariamos atskiros transporto priemonės interpoliacijos koeficientas per taikomą WLTP bandymo ciklą, kaip nustatyta Reglamento (ES) 2017/1151 XXI priedo 8 papildomo priedo 4.5.3 punkte.“;

                                    b)

                                    įterpiama 1a dalis:

                                       „1a.   Jei EB tipo patvirtinimo sertifikato 2.5.1.1.3, 2.5.1.2.3, 2.5.3.1 arba 2.5.3.2 įrašuose įrašyta daugiau nei viena išmatuota vertė, 1 dalyje nurodytos MCO2,C,5 arba MCO2,CD vertės šios nuostatos taikymo tikslu nustatomos taip:

                                                   a)

                                                   vieno matavimo atveju – bendra vertė, užregistruota atlikus 1 bandymą;

                                                   b)

                                                   dviejų matavimų atveju – dviejų bendrų verčių, užregistruotų atlikus 1 ir 2 bandymus, vidurkis;

                                                   c)

                                                   trijų matavimų atveju – trijų bendrų verčių, užregistruotų atlikus 1, 2 ir 3 bandymus, vidurkis.“;

                        2)

                        I priedas iš dalies keičiamas taip:

                                    a)

                                    2.1 punkto antros pastraipos paskutinis sakinys pakeičiamas taip:
                                    „Iš vidaus įkraunamų hibridinių elektra varomų transporto priemonių (NOVC-HEV) ir iš išorės įkraunamų hibridinių elektra varomų transporto priemonių (OVC-HEV) atveju 3 skirsnio tikslais naudotinos NEDC CO2 kiekio pamatinės vertės nustatomos fiziniais transporto priemonių bandymais, o ne koreliacijos priemone atliekamu modeliavimu. Fiziniai matavimai atliekami pagal atitinkamas šiame priede nustatytas nuostatas, susijusias su fiziniais transporto priemonių bandymais. Fizinių transporto priemonių bandymų pradiniai duomenys nustatomi ir pateikiami tipo patvirtinimo institucijai arba, jei taikytina, techninei tarnybai, pagal 2.4 punktą.“;

                                    b)

                                    2.2a punkto a papunktis pakeičiamas taip:

                                                „a)

                                                išmetamo CO2 masės WLTP bandymų rezultatų korekcija pagal Reglamento (ES) 2017/1151 XXI priedo 6 papildomo priedo 2 priedėlį ir 8 papildomo priedo 2 priedėlį taikoma visiems tokių bandymų rezultatams, neatsižvelgiant į to reglamento XXI priedo 6 papildomo priedo 2 priedėlio 3.4.4 punkto a papunkčio ir 8 papildomo priedo 2 priedėlio 1.1.4 punkto a papunkčio nuostatas;“;

                                    c)

                                    2.4 punkto 1 lentelė iš dalies keičiama taip:

                                                i)

                                                24 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „Pagalbinio akumuliatoriaus talpa“;

                                                ii)

                                                38–41 eilučių įrašai pakeičiami taip:

                                                            „38

                                                            WLTP 1 etapo CO2 kiekio vertė (įkrovos palaikymo režimo sąlygomis gauta vertė NOVC ir OVC-HEV atveju)

                                                            gCO2/km

                                                            I priedo 8a priedėlio 2.1.1.2.1 punktas
                                                            Reglamento (ES) 2017/1151

                                                               Nekoreguota išmatuota vertė MCO2,p,1 mažo greičio etapu

                                                            39

                                                            WLTP 2 etapo CO2 kiekio vertė (įkrovos palaikymo režimo sąlygomis gauta vertė NOVC ir OVC-HEV atveju)

                                                            gCO2/km

                                                            Ten pat

                                                               Nekoreguota išmatuota vertė MCO2,p,1 vidutinio greičio etapu

                                                            40

                                                            WLTP 3 etapo CO2 kiekio vertė (įkrovos palaikymo režimo sąlygomis gauta vertė NOVC ir OVC-HEV atveju)

                                                            gCO2/km

                                                            Ten pat

                                                               Nekoreguota išmatuota vertė MCO2,p,1 didelio greičio etapu

                                                            41

                                                            WLTP 4 etapo CO2 kiekio vertė (įkrovos palaikymo režimo sąlygomis gauta vertė NOVC ir OVC-HEV atveju)

                                                            gCO2/km

                                                            Ten pat

                                                                  Nekoreguota išmatuota vertė MCO2,p,1 labai didelio greičio etapu“

                                                iii)

                                                60 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „WLTP kintamosios srovės generatoriaus (DC/DC keitiklis – žemosios įtampos pusė – NOVC ir OVC-HEV atveju) srovė“;

                                                iv)

                                                61 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „Pagalbinio akumuliatoriaus srovė“;

                                                v)

                                                75 eilutė išbraukiama;

                                                vi)

                                                77 eilutė pakeičiama taip:

                                                            „77

                                                            Transporto priemonės H ir (arba) L išmatuota ir pakoreguota WLTP CO2 kiekio vertė (įkrovos palaikymo režimo sąlygomis gauta vertė NOVC ir OVC-HEV atveju)

                                                            g/km

                                                            Reglamento (ES) 2017/1151 I priedo 8a priedėlio 2.1.1.2.1 punktas

                                                               Transporto priemonių H ir L bendros išmatuotos išmetamo CO2 kiekio vertės, gautos atlikus visas taikytinas korekcijas, MCO2,C,5. Jeigu buvo atlikti 2 ir 3 WLTP bandymai, pateikiami visi išmatuoti rezultatai (išskyrus NOVC ir OVC-HEV transporto priemonių rezultatus – jų atveju pateikiama tik galutinė tipo patvirtinimo vertė).“

                                                vii)

                                                įterpiamos šios 79–101 eilutės:

                                                            „79

                                                            WLTP įkrovos naudojimo režimo sąlygomis išmetamo CO2 kiekio rezultatai (bendri)

                                                            gCO2/km

                                                            Reglamento (ES) 2017/1151 I priedo 4 priedėlio 2.5.3.2 punktas

                                                               Bendra įkrovos naudojimo režimo sąlygomis išmetamo CO2 masė MCO2,CD (vidutinės 2 ir 3 bandymų vertės) atliekant I tipo bandymą, apskaičiuota pagal Reglamento (ES) 2017/1151 XXI priedo 8 papildomo priedo 4.1.2 punktą (tik OVC-HEV)

                                                            80

                                                            WLTP atsižvelgiant į naudingumo koeficientą pakoreguotas bendras išmetamo CO2 kiekis (išmatuotas)

                                                            gCO2/km

                                                            Apskaičiuojamas pagal Reglamento (ES) 2017/1151 XXI priedo 8 papildomo priedo 4.1.3.1 punktą

                                                               Apskaičiuoti svertiniai bendri rezultatai (išmatuoti), kaip aprašyta šio reglamento 7a straipsnio 1 dalies c punkte (tik OVC-HEV)

                                                            81

                                                            WLTP atsižvelgiant į naudingumo koeficientą pakoreguotas bendras išmetamo CO2 kiekis (deklaruotas)

                                                            gCO2/km

                                                            EB tipo patvirtinimo sertifikato 2.5.3.3 įrašas

                                                               Apskaičiuoti svertiniai bendri rezultatai (deklaruoti), paimti iš EB tipo patvirtinimo sertifikato 2.5.3.3 įrašo (tik OVC-HEV)

                                                            82

                                                            WLTP bendras visos elektrinės ridos ekvivalentas (EAER)

                                                            km

                                                            EB tipo patvirtinimo sertifikato 2.5.3.7.2 (EAER) įrašas

                                                               Bendras visos elektrinės ridos ekvivalentas (EAER) (tik OVC-HEV)

                                                            83

                                                            Pereinamojo ciklo indekso numeris

                                                            —

                                                            Reglamento (ES) 2017/1151 I priedo 8a priedėlio 2.1.1.4.1.4 punktas

                                                               OVC-HEV atveju nurodomas pereinamojo ciklo indekso numeris

                                                            84

                                                            Santykinis elektros energijos pokytis REECi per kiekvieną bandymą įkrovos naudojimo režimo sąlygomis

                                                            —

                                                            Apskaičiuojamas pagal Reglamento (ES) 2017/1151 XXI priedo 8 papildomo priedo 3.2.4.5.2 punktą

                                                               Nurodomas kiekvieno CD bandymo REECi

                                                            85

                                                            NEDC įkrovos palaikymo režimo sąlygomis išmetamo CO2 kiekis (deklaruotas, B sąlyga)

                                                            gCO2/km

                                                            Informacinis dokumentas (Reglamento (ES) 2017/1151 I priedo 3 priedėlis)
                                                            (NOVC-HEV atveju – 3.5.7.2.1 įrašas; OVC-HEV atveju – 3.5.7.2.2 įrašas)

                                                               Pirminės įrangos gamintojo deklaracija NOVC-HEV atveju – deklaruota bendra NEDC CO2 kiekio vertė; OVC-HEV atveju – deklaruota bendra įkrovos palaikymo režimo sąlygomis išmetamo CO2 masė (NEDC B sąlyga)

                                                            86

                                                            NEDC įkrovos naudojimo režimo sąlygomis išmetamo CO2 kiekis (deklaruotas, A sąlyga)

                                                            gCO2/km

                                                            Informacinis dokumentas (Reglamento (ES) 2017/1151 I priedo 3 priedėlio 3.5.7.2.3 įrašas)

                                                               Bendras įkrovos naudojimo režimo sąlygomis išmetamo CO2 kiekis, pirminės įrangos gamintojo deklaracija (tik OVC-HEV)

                                                            87

                                                            NEDC svertinis bendras išmetamo CO2 kiekis (deklaruotas)

                                                            gCO2/km

                                                            Pirminės įrangos gamintojo deklaracija

                                                               Pirminės įrangos gamintojo deklaracija (tik OVC-HEV)

                                                            88

                                                            OVC-HEV transporto priemonių NEDC elektrinė rida (deklaruota)

                                                            km

                                                            Pirminės įrangos gamintojo deklaracija

                                                               Pirminės įrangos gamintojo deklaracija (tik OVC-HEV)

                                                            89

                                                            Koregavimo koeficientas KCO2 įkrovos palaikymo režimo sąlygomis

                                                            (g/km) / (Wh/km)

                                                            Reglamento (ES) 2017/1151 XXI priedo 8 papildomo priedo 2 priedėlio 2.3.2 punktas

                                                               NOVC ir OVC-HEV taikomas RCB CO2 masės koregavimo koeficientas

                                                            90

                                                            Hibridinės transporto priemonės konfigūracija (P0, P1, P2, P2 su planetine pavara, P3 arba P4) (***)

                                                            —

                                                               Ar transporto priemonėje yra elektros mašina (skirta transporto priemonei varyti ir elektros energijai gaminti), esanti P0, P1, P2, P2 su planetine pavara, P3 arba P4 padėtyje arba keliose iš šių padėčių?

                                                               Pirminės įrangos gamintojo deklaracija

                                                            91

                                                            Kiekvienos elektros mašinos didžiausioji atiduodamoji galia (P0, P1, P2, P2 su planetine pavara, P3 arba P4) (***)

                                                            kW

                                                            Reglamento (ES) 2017/1151 I priedo 3 priedėlio 3.3.1.1.1 punktas

                                                               Pirminės įrangos gamintojo deklaracija

                                                            92

                                                            Kiekvienos elektros mašinos didžiausias sukimo momentas (P0, P1, P2, P2 su planetine pavara, P3 arba P4) (***)

                                                            Nm

                                                               Pirminės įrangos gamintojo deklaracija

                                                            93

                                                            Kiekvienos elektros mašinos sukimosi greičio ir atskaitinio sukimosi greičio santykis (P0, P1, P2, P2 su planetine pavara, P3 arba P4) (***)

                                                            —

                                                               Pirminės įrangos gamintojo deklaracija

                                                            94

                                                            Traukos ĮEKS talpa

                                                            Ah

                                                            Reglamento (ES) 2017/1151 I priedo 3 priedėlio 3.3.2.3 punktas

                                                               Pirminės įrangos gamintojo deklaracija

                                                            95

                                                            Traukos ĮEKS srovės stipris

                                                            A

                                                            Reglamento (ES) 2017/1151 XXI priedo 8 papildomo priedo 3 priedėlis

                                                               Bandymui (-ams) naudojamos 20 Hz dažnio laiko eilutės vertės sudarant imtį 1 Hz dažniu

                                                            96

                                                            Traukos ĮEKS technologijos tipas

                                                            —

                                                            Reglamento (ES) 2017/1151 I priedo 8a priedėlio 1.1.10 punktas

                                                               Pirminės įrangos gamintojo deklaracija

                                                            97

                                                            Traukos ĮEKS pradinė įkrovos būsena

                                                            %

                                                               Pirminės įrangos gamintojo deklaracija

                                                            98

                                                            ĮEKS elementų skaičius

                                                            Reglamento (ES) 2017/1151 I priedo 3 priedėlio 3.3.2.1 punktas

                                                               Pirminės įrangos gamintojo deklaracija

                                                            99

                                                            Traukos ĮEKS įtampos vardinė vertė/laiko eilutė

                                                            V

                                                            Reglamento (ES) 2017/1151 XXI priedo 8 papildomo priedo 3 priedėlis

                                                               Bandymui naudojamos vardinės arba laiko eilutės vertės (ne mažesniu kaip 20 Hz dažniu)

                                                            100

                                                            Variklio tuščiosios eigos inercinio riedėjimo metu funkcija

                                                            —

                                                            Taip / ne

                                                               Ar transporto priemonė turi variklio tuščiosios eigos inercinio riedėjimo metu funkciją (kad, siekiant taupyti degalus, variklis veiktų tuščiąja eiga transporto priemonei riedant iš inercijos)?

                                                            101

                                                            Variklio išsijungimo inercinio riedėjimo metu funkcija

                                                            —

                                                            Taip / ne

                                                               Ar transporto priemonė turi variklio išsijungimo inercinio riedėjimo metu funkciją (kad, siekiant taupyti degalus, variklis būtų išjungiamas transporto priemonei riedant iš inercijos)?

                                    d)

                                    4.2.1.4.2 punkto antra pastraipa papildoma šiuo sakiniu:
                                    „Taikant d punktą, jei kelio apkrovos matricos šeimos kelio apkrovos koeficientai buvo nustatyti pagal 2.3.8.2.1 punkto a papunktį, atskiros transporto priemonės kelio apkrovos koeficientai gali būti nustatomi pagal 4.2.1.5 punkto antroje pastraipoje nurodytą formulę.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            1 straipsnio 2 punkto c papunktis taikomas nuo 2020 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 31 d.

                  Komisijos vardu

                  Pirmininkas

               Jean-Claude JUNCKER

            (1)  OL L 140, 2009 6 5, p. 1.

            (2)  2019 m. balandžio 17 d. Europos Parlamento ir Tarybos reglamentas (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (OL L 111, 2019 4 25, p. 13).

            (3)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).

            (4)  2017 m. birželio 2 d. Komisijos įgyvendinimo reglamentas (ES) 2017/1153, kuriuo nustatoma dėl reglamentuojamos bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Reglamentas (ES) Nr. 1014/2010 (OL L 175, 2017 7 7, p. 679).

            (***)  (***)P0: elektros mašina prijungta prie variklio pavaros diržo, todėl atskaitinis greitis yra variklio sūkių skaičius.
         P1: elektros mašina prijungta prie variklio alkūninio veleno, todėl atskaitinis greitis yra variklio sūkių skaičius.
         P2: elektros mašina sumontuota tiesiai prieš pavarą (pavarų dėžę arba nepertraukiamą belaipsnę pavarą), todėl atskaitinis greitis yra pavaros pirminio veleno greitis.
         P2 su planetine pavara: elektros mašina prijungta prie to planetinės pavaros krumpliaračio, kuris nėra prijungtas nei prie vidaus degimo variklio, nei prie pagrindinės pavaros pusės ir kuris toliau vadinamas palydovų puse. Šiuo atveju nurodytinas greičio santykis – tai elektros mašinos ir palydovų pusės sukimosi greičio santykis (atskaitinis greitis), atspindintis reduktoriaus daromą greičio didinimo ir (arba) lėtinimo poveikį.
         P3: elektros mašina yra prieš pat varomosios ašies pagrindinę pavarą, todėl atskaitinis greitis yra pagrindinės pavaros pirminio veleno sukimosi greitis (tai taikoma ir elektros mašinoms, prijungtoms prie planetinės pavaros pagrindinės pavaros pusės krumpliaračio). Transporto priemonėje gali būti iki dviejų P3 mašinų (viena (P3a) skirta priekinei, kita (P3b) – galinei ašiai).
         P4: elektros mašina yra už pagrindinės pavaros, todėl atskaitinis greitis yra rato sūkių skaičius. Transporto priemonėje gali būti iki keturių P4 variklių (po vieną kiekvienam ratui, P4a – priekinių ratų, o P4b – galinių ratų).
         Papildomos šių įvesties duomenų specifikacijos turi būti pateiktos koreliacijos priemonės įvesties šablone.“;


title: Komisijos Įgyvendinimo Reglamentas (ES) 2019/1841 2019 m. spalio 31 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas Vlees van het rood ras van West-Vlaanderen (SKVN)

text:
4.11.2019

                  LT

                  Europos Sąjungos oficialusis leidinys

                  L 282/15

         KOMISIJOS ĮGYVENDINIMO REGLAMENTAS (ES) 2019/1841
         2019 m. spalio 31 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Vlees van het rood ras van West-Vlaanderen“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies a punktą,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Belgijos paraiška įregistruoti pavadinimą „Vlees van het rood ras van West-Vlaanderen“ kaip saugomą kilmės vietos nuorodą buvo paskelbta Europos Sąjungos oficialiajame leidinyje (2);

                     (2)

                     2018 m. liepos 27 d. Komisija gavo Prancūzijos pranešimą apie prieštaravimą. Susijusį pagrįstą prieštaravimo pareiškimą Komisija gavo 2018 m. rugsėjo 26 d.;

                     (3)

                     Prancūzija tvirtino, kad nesilaikoma Reglamento (ES) Nr. 1151/2012 5 straipsnyje nustatytų sąlygų. Ji teigė, kad pavadinimas, kurį siūloma įregistruoti kaip SKVN „Vlees van het rood ras van West-Vlaanderen“, nesusijęs su jokia konkrečia vieta. Esą juo tik nurodoma galvijų, iš kurių pagal susijusias produkto specifikacijas gaunama mėsa, veislė („Vakarų Flandrijos žalųjų veislė“);

                     (4)

                     be to, Prancūzija taip pat teigė, kad siūlomas pavadinimas prieštarautų 6 straipsnio 2 daliai, nes galėtų suklaidinti vartotoją dėl tikrosios produkto kilmės. Pavadinime esantis žodis „ras“ reiškia „veislę“, todėl mėsos, pagamintos pagal saugomos kilmės vietos nuorodos produkto specifikaciją, nebūtų įmanoma atskirti nuo mėsos, gaunamos iš tos pačios veislės galvijų, kuriems netaikoma saugoma kilmės vietos nuoroda. Taigi kiltų didelė rizika suklaidinti vartotojus;

                     (5)

                     Komisija tą prieštaravimą pripažino priimtinu ir 2018 m. lapkričio 14 d. raštu paragino Belgiją ir Prancūziją pradėti atitinkamas trijų mėnesių konsultacijas, kad jos, laikydamosi vidaus procedūrų, pasiektų susitarimą;

                     (6)

                     pareiškėjos prašymu šių konsultacijų terminas buvo pratęstas dar trims mėnesiams;

                     (7)

                     šalys susitarimą pasiekė. 2019 m. gegužės 14 d. raštu Belgija susitarimo rezultatus pranešė Komisijai. Paaiškinta, kad oficialus veislės pavadinimas yra „Rood“, o ne „Rood ras van West-Vlaanderen“. Todėl pavadinime esantis geografinis elementas yra ne veislės pavadinimo dalis, o geografinė registruotino pavadinimo dalis, kuria nurodoma produkto kilmė;

                     (8)

                     be to, atsižvelgiant į šį aiškų atskyrimą, pavadinimas negali būti laikomas klaidinančiu vartotoją dėl tikrosios produkto kilmės. Pakanka laikytis bendrųjų Sąjungos ženklinimo taisyklių, kad vartotojai nebūtų suklaidinti, net kai veislės pavadinimas išverčiamas į kitas kalbas ir galėtų būti painiojamas su Prancūzijos veislės „Rouge Flamande“ pavadinimu;

                     (9)

                     apsauga turėtų būti suteikta visam pavadinimui „Vlees van het rood ras van West-Vlaanderen“. Atskiras šio pavadinimo dalis, net jei jos naudojamos kartu, taip pat jų vertimą, gamintojams turėtų būti leidžiama ir toliau naudoti visoje Sąjungoje, laikantis Sąjungos teisinės tvarkos principų ir taisyklių;

                     (10)

                     į Belgijos ir Prancūzijos susitarimą derėtų atsižvelgti, nes jis atitinka Reglamento (ES) Nr. 1151/2012 nuostatas ir kitus Sąjungos teisės aktus;

                     (11)

                     bendrojo dokumento ir produkto specifikacijos tekstai buvo atitinkamai iš dalies pakeisti. Tokie bendrojo dokumento pakeitimai laikomi nereikšmingais. Prie produkto specifikacijos pridėta veislės „Rood“ kilmės knyga ir pareiškėjų grupės taisyklės;

                     (12)

                     bendrojo dokumento pakeitimai laikomi nereikšmingais, todėl dar kartą išnagrinėti paraiškos, kaip numatyta Reglamento (ES) Nr. 1151/2012 51 straipsnio 4 dalyje, nereikia. Tačiau informavimo tikslais turėtų būti paskelbta suvestinė bendrojo dokumento redakcija;

                     (13)

                     atsižvelgiant į tai, kas išdėstyta pirmiau, pavadinimas „Vlees van het rood ras van West-Vlaanderen“ turėtų būti įtrauktas į saugomų kilmės vietos nuorodų ir saugomų geografinių nuorodų registrą,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Vlees van het rood ras van West-Vlaanderen“ (SKVN).
            Pirmoje pastraipoje nurodytas pavadinimas yra produkto, priskiriamo Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
            Suvestinė bendrojo dokumento redakcija pateikiama šio reglamento priede.

            2 straipsnis
            Apsauga suteikiama visam pavadinimui „Vlees van het rood ras van West-Vlaanderen“. Atskiros šio pavadinimo dalys, net jei jos naudojamos kartu, taip pat jų vertimas, gali būti naudojami visoje Sąjungoje, laikantis Sąjungos teisinės tvarkos principų ir taisyklių.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 31 d.

                  Komisijos vardu

                  Pirmininkas

               Jean-Claude JUNCKER

            (1)  OL L 343, 2012 12 14, p. 1.

            (2)  OL C 157, 2018 5 4, p. 11.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).

            PRIEDAS

               BENDRASIS DOKUMENTAS

               „VLEES VAN HET ROOD RAS VAN WEST-VLAANDEREN“

            ES Nr. PDO-BE-02261 – 11.1.2017

               SKVN (X) SGN ()

            1.   Pavadinimas (-ai)

            „Vlees van het rood ras van West-Vlaanderen“
            2.   Valstybė narė arba trečioji šalis

            Belgija
            3.   Žemės ūkio produkto arba maisto produkto aprašymas

            3.1.   Produkto rūšis

            1.1. Šviežia mėsa (ir subproduktai)
            3.2.   Produkto, kurio pavadinimas nurodytas 1 punkte, aprašymas

            Pavadinimas „Vlees van het rood ras van West-Vlaanderen“ gali būti naudojamas tik Vakarų Flandrijos provincijoje veisiamų ir auginamų žalųjų veislės karvių, sulaukusių 3,5–8 metų amžiaus, ir jaučių, sulaukusių 2–3,5 metų amžiaus, šviežiai mėsai. Skerdenos privalo atitikti šiuos reikalavimus:

                        —

                        mažiausias svoris – 380 kg,

                        —

                        raumeningumas: S, E, U, R, O pagal SEUROP galvijų klasifikavimo skalę,

                        —

                        riebalinio sluoksnio klasė: 2, 3, 4 arba 5.

                  Mėsa yra tamsiai raudonos spalvos, švelnios tekstūros, su tolygiai nedideliais telkiniais pasiskirsčiusiais tarpraumeniniais riebalais.
            Mėsos skonis stiprus ir intensyvus. Plonas riebalų sluoksnis suteikia jai sultingumo.
            3.3.   Pašarai (taikoma tik gyvūniniams produktams) ir žaliavos (taikoma tik perdirbtiems produktams)

            Žalųjų veislės karvės ir jaučiai šeriami stambiaisiais pašarais (žole ir pašariniais produktais), iš kurių 75–100 % pagaminama geografinėje vietovėje, visų pirma konkrečiame ūkyje.
            Tam tikrais gyvenimo etapais galvijai papildomai gauna nedidelį kiekį koncentruotų pašarų.
            Vasarą galvijai ganomi pievose tiek, kiek leidžia klimato sąlygos, t. y. vidutiniškai 7 mėnesius per metus, nuo balandžio iki lapkričio mėnesio.
            Žiemą galvijų pašarus daugiausia sudaro vietiniai pašariniai produktai – šienainis ir šienas.
            Pašariniai produktai ruošiami konkrečiame ūkyje, bet prireikus gali būti perkami geografinėje vietovėje esančiuose ūkiuose paruošti pašarai. Tik išskirtinėmis aplinkybėmis (sausros ar liūčių atveju) gali būti perkami nedideli kiekiai gretimuose regionuose paruoštų pašarų. Per metus ne nustatytoje geografinėje vietovėje paruošti pašarai gali sudaryti 30–50 % sausosios medžiagos kiekio, tačiau tai nedaro poveikio specifinėms mėsos savybėms.
            Be pašarinių produktų, galvijai papildomai gauna:

                        —

                        vasarą (tik jei būtina): vietinės kilmės stambiųjų pašarų (pvz., kukurūzų, išspaudų, žlaugtų, bulvių, šiaudų ir pan.),

                        —

                        žiemą: stambiųjų pašarų ir ne daugiau kaip 0,5 kg koncentruotų pašarų per dieną 100 kg gyvojo svorio.

                  Pirmiau minėti stambieji pašarai paprastai ruošiami konkrečiame ūkyje, bet, jei reikia, gali būti perkami. 75–100 % šių pašarų turi būti iš geografinės vietovės.
            Ilgiausia penėjimo trukmė – penki mėnesiai. Be pašarų, duodama koncentrato, kurio kiekis per dieną negali viršyti vieno kilogramo 100 kg gyvojo svorio. Į koncentrato sudėtį, be javų, dar įeina linų išspaudos, pašariniai runkeliai, bulvės ir pan. Galvijai gali būti penimi tvartuose, pririšti arba laisvi, arba ganyklose.
            3.4.   Specialūs gamybos veiksmai, atliktini nustatytoje geografinėje vietovėje

            Jaunikliai vedami, auginami, penimi, o užaugę galvijai skerdžiami ir išmėsinėjami nustatytoje geografinėje vietovėje.
            3.5.   Specialios produkto registruotu pavadinimu pjaustymo, trynimo, pakavimo ir kt. taisyklės

            –
            3.6.   Specialios produkto registruotu pavadinimu ženklinimo taisyklės

            Etiketėje turi būti nurodytas registruotas pavadinimas „Vlees van het rood ras van West-Vlaanderen“ ir ES logotipas.
            4.   Glaustas geografinės vietovės apibūdinimas

            Geografinė vietovė apima Belgijos Vakarų Flandrijos provinciją.
            5.   Ryšys su geografine vietove

            5.1.   Geografinės vietovės ypatumai

            Vakarinei Flandrijai būdinga tradicinė žemdirbystė ir mišrūs ūkiai. Ši provincija apibūdinama taip: „Vakarinės Flandrijos teritorija yra lyguma […]. Dėl itin palankaus jūrinio klimato šiai vietovei būdinga labai turtinga, žemės ūkiui palanki dirva: už kopų juostos plyti molinga polderių žemė, pietinės provincijos dalies dirvą sudaro derlingas priemolis, o trikampyje tarp Briugės, Torhauto ir Tielto plyti smėlingos dirvos plotas. Išskyrus smėlingąjį regioną, Vakarų Flandrijos ūkininkai turi daug įvairių kultūrų auginimo ir sėjomainos galimybių.“
            Gyvulininkystė Vakarų Flandrijoje įsitvirtino dėl greta esančios Šiaurės jūros ir būdingo jūrinio klimato. Jūriniam klimatui didelę įtaką daro šilta Atlanto vandenyno Golfo srovė. Dėl jos Vakarų Flandrijoje retai pasitaiko didelių šalčių ar didelių karščių. Išvardyti veiksniai ir šiame regione registruojamas didelis saulėtų valandų skaičius, didesnis negu likusioje Belgijos dalyje, yra labai palankūs žolei ir pašariniams augalams, sudarantiems pagrindinį žalųjų veislės galvijų pašarų šaltinį, augti. Dėl žolės, kurioje gausu maistinių medžiagų, galvijų mėsa tampa skani ir sultinga.
            Žalųjų veislės galvijų augintojai iš kartos į kartą perduoda savo patirtį: galvijus ganyklose gano taip ilgai, kiek leidžia klimato sąlygos, ir šeria daugiausia stambiaisiais pašarais. Be to, šie galvijai skerdžiami šiek tiek vėliau negu kitų mėsinių veislių galvijai. Vakarų Flandrijos galvijų augintojai ūkininkauja mišriuose ūkiuose, kuriuose laikomasi vietinių tradicijų. Toks ūkininkavimo būdas gerai pritaikytas prie geografinių ir klimato sąlygų. Be galvijų, ūkininkai taip pat augina lauko augalus, kaip antai paprastieji kviečiai, paprastieji miežiai, cukriniai runkeliai, bulvės, kukurūzai, kurie tradiciškai taip pat naudojami šios veislės galvijų stambiesiems pašarams ruošti.
            5.2.   Veislės ypatumai

            Žalųjų veislės galvijai Belgijos Vakarų Flandrijos provincijos ir Prancūzijos Flandrijos šiaurinės dalies ganyklose ganomi jau ne vieną šimtmetį. Apie 1770 m. ši teritorija buvo bendras žalųjų veislės galvijų auginimo centras. Čia buvo auginama 95 % visų regiono galvijų.
            1830 m., Belgijai tapus nepriklausomai, Prancūzijos ir Belgijos valdžios institucijų nuomonės dėl galvijininkystės išsiskyrė, todėl regionai pasirinko skirtingas kryptis. Prancūzija pirmenybę suteikė pieninei veislei ir išvedė „Rouge des Flandres“, arba „Casselloise“, veislę. Vakarų Flandrija išsaugojo ir pieninių, ir mėsinių veislių auginimo kryptį.
            1906 m. įsteigta provincijos profesinė sąjunga, kurios užduotis – tvarkyti viso Vakarų Flandrijos regiono galvijų kilmės knygą. Iš pradžių ši veislė nyderlandų kalba buvo vadinama „het rood Vlaams ras“ („Flandrijos žalųjų veislė“), vėliau ji pervadinta į „het rood ras van West-Vlaanderen“ („Vakarų Flandrijos žalųjų veislė“). Šiuo pavadinimu pabrėžiama nustatyta galvijų auginimo teritorija, būtent Belgijos Vakarų Flandrijos provincija. XX amžiaus pradžioje Vakarų Flandrijos provincija pasirinko puoselėti būtent šią savo teritorijai būdingą veislę.
            Iki XX amžiaus aštuntojo dešimtmečio beveik 80 % visų Vakarų Flandrijoje laikomų galvijų priklausė žalųjų veislei. Ši veislė išliko iki mūsų dienų, nes Vakarų Flandrijos ūkininkai sąmoningai didžiausią dėmesį skyrė ypatingoms šių galvijų mėsos savybėms. 1994 m. duomenimis, 99,6 % šios veislės galvijų buvo auginama Vakarų Flandrijos teritorijoje. Vėlesni duomenys rodo, kad dabar šios veislės galvijai vis dar gali sudaryti daugiau negu 95 % visų galvijų.
            Remiantis Ministro dekretu dėl galvijų veislių gerinimo, 1991 m. oficialus veislės pavadinimas buvo „het Rood ras van België“ („Belgijos žalųjų veislė“). 2007 m. dekretą panaikinus, veislės pavadinimas buvo pakeistas į „Rod“ („žalųjų“).
            5.3.   Mėsos ypatumai

            Veislei būdingų savybių ir Vakarų Flandrijos geografinių savybių derinys suteikia mėsai būdingą specifiškumą.
            Bėgant šimtmečiams žalųjų veislė prisitaikė prie švelnaus jūrinio klimato ir turtingo regiono dirvožemio. Juokaujama, kad nė viena Belgijos galvijų veislė, išskyrus žalųjų veislės galvijus, nesugeba žolės perdirbti į mėsą. Galvijai kaip įmanoma ilgiau ganomi Vakarų Flandrijos pievose, o žiemą gauna įvairių vietoje paruoštų stambiųjų pašarų.
            „Vlees van het rood ras van West-Vlaanderen“ galvijų mėsa iš kitos belgiškos galvijienos išsiskiria sodriu ir stipriu skoniu. Šį skonį dar labiau sustiprina mėsos sultingumas, kurį suteikia plonais sluoksniais išsidėstę tarpraumeniniai riebalai. Be to, mėsa labai minkšta, bet dėl to nepraranda ypatingo skonio. Mėsa minkšta dėl švelnios struktūros su itin smulkiomis skaidulomis. Ji yra gražios tamsiai raudonos spalvos.
            Galvijų veislė, penėjimas vietiniais pašarais ir skerdimas sulaukus vyresnio amžiaus užtikrina ypatingas „Vlees van het rood ras van West-Vlaanderen“ savybes.
            5.4.   Geografinės vietovės ir produkto savybių ryšys

            Žalųjų veislę ir Vakarų Flandrijos provinciją ryšys sieja jau ne vieną amžių. Ši geografinė vietovė išsiskiria tiek didele vietos galvijų augintojų patirtimi ir tinkamu kilmės knygos tvarkymu, tiek šiai vietovei būdingais klimato ir dirvožemio ypatumais.
            Didelis kiekis vietinių pašarinių produktų žalųjų veislės galvijų racione teigiamai veikia mėsos skonį. Ypač švelnus jūrinis klimatas labai palankus nenutrūkstamam žolės augimui. Todėl galvijai užauga raumeningi, o jų mėsa tampa sultinga ir minkšta. Ypatingą kokybę šiai mėsai suteikia tai, kad galvijai nuo ankstyvo amžiaus gali visiškai laisvai judėti ganyklose ir dėl to didėja jų raumenų masė. Be to, karvės gali kelis kartus veršiuotis. Dėl veršiavimosi ir žindymo mėsoje natūraliai padaugėja riebalų, o tai „Vlees van het rood ras van West-Vlaanderen“ mėsai suteikia sultingumo.
            Galvijai skerdžiami sulaukę vyresnio amžiaus, taigi jie turi pakankamai laiko užaugti ir ėsdami aukščiausios kokybės vietinius pašarus užsiauginti raumenų masę. Dėl to šių galvijų mėsa yra ryškios raudonos spalvos, minkšta ir sultinga.
            Vakarų Flandrijoje veisiami ir auginami žalųjų veislės jaučiai taip pat turi didelę raumenų masę. Dėl įprastai mėsinių galvijų ūkiuose taikomo ūkininkavimo būdo galvijų patinai retai sulaukia vyresnio amžiaus. Tokiuose ūkiuose dauguma jaučių skerdžiami sulaukę 20 mėnesių. Žalųjų veislės jaučiai Vakarų Flandrijoje skerdžiami tik sulaukę 2–3,5 metų amžiaus. Dėl to jiems būdinga didelė raumenų masė, o galutiniame produkte matomas plonas sluoksnis tarpraumeninių riebalų. Kitas esminis skirtumas, palyginti su įprasta praktika, yra tas, kad šios veislės galvijai ganomi ganyklose taip ilgai, kiek leidžia klimato sąlygos, be to, šeriami daugiausia Vakarų Flandrijoje paruoštais stambiaisiais pašarais ir pašariniais produktais, o ne koncentruotais pašarais ar kukurūzais.
            Vakarų Flandrijoje veisiamų ir auginamų žalųjų veislės galvijų mėsos kokybę patvirtina daugybė įrašų tiek senuose, tiek naujuose restoranų valgiaraščiuose ir gastronominėje spaudoje.
            2012 m. „Vlees van het rood ras van West-Vlaanderen“ buvo pripažintas tradiciniu Flandrijos regiono produktu.
            Mūsų dienomis Vakarų Flandrijoje veisiamų ir auginamų žalųjų veislės galvijų mėsą labai vertina garsiausi Vakarų Flandrijos ir Belgijos gastronomai, be to, šis kokybiškas produktas turi paklausą tarptautinėje rinkoje.

               Nuoroda į paskelbtą specifikaciją

            (Šio reglamento 6 straipsnio 1 dalies antra pastraipa)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


26.11.2019

                  LT

                  Europos Sąjungos oficialusis leidinys

                  L 304/7

         KOMISIJOS ĮGYVENDINIMO REGLAMENTAS (ES) 2019/1947
         2019 m. lapkričio 22 d.
         dėl leidimo naudoti kasijų dervą kaip kačių ir šunų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti kasijų dervą kaip kačių ir šunų pašarų priedą buvo suteiktas remiantis Direktyva 70/524/EEB (3). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas buvo įtrauktas į pašarų priedų registrą kaip esamas produktas;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi, buvo pateikti keturi prašymai iš naujo įvertinti kasijų dervą kaip kačių ir šunų pašarų priedą. Pareiškėjai paprašė šį priedą priskirti prie priedų kategorijos „technologiniai priedai“ ir funkcinės grupės „stingdikliai“. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį. Vėliau tris iš šių prašymų atitinkami paraiškų išduoti leidimą teikėjai atsiėmė;

                     (4)

                     Europos maisto saugos tarnyba (toliau – Tarnyba) 2014 m. spalio 29 d. (4), 2017 m. sausio 25 d. (5) ir 2018 m. lapkričio 27 d. (6) priimtose nuomonėse padarė išvadą, kad tik išgryninta (ekstrahuota izopropanoliu) pusiau rafinuota kasijų derva, kuri atitinka kasijų dervos kaip maisto priedo specifikacijas (7) (< 0,5 mg antrachinonų kilograme), neturi nepageidaujamo poveikio gyvūnų sveikatai, jei kilograme visaverčio pašaro, kurio drėgnis yra 12 %, jos kiekis neviršija 13 200 mg. Ji taip pat padarė išvadą, kad šis priedas yra laikomas odą ir kvėpavimo takus jautrinančia medžiaga ir gali dirginti odą ir akis. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Ji taip pat padarė išvadą, kad negalima atmesti galimybės, kad rinkoje esama pusiau rafinuotos kasijų dervos, kuri yra mutageniška, kaip aprašyta prašyme. Tarnyba taip pat padarė išvadą, kad kasijų derva gali būti veiksminga kaip stingdiklis, kai ji naudojama kartu su karageninu pašaruose, kurių drėgnis didesnis nei 20 %. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     kasijų dervos vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos, jei laikomasi kasijų dervos kaip maisto priedo specifikacijų. Todėl reikėtų leisti naudoti šį priedą, kaip nurodyta šio reglamento priede;

                     (6)

                     todėl kasijų derva kaip esamas produktas, kuris neatitinka maisto priedo specifikacijų, ir pašarai, kurių sudėtyje yra tokios kasijų dervos, turėtų būti pašalinti iš rinkos. Tačiau dėl praktinių priežasčių turėtų būti nustatytas tam tikras laikotarpis esamoms priedo ir pašarų, kurių sudėtyje yra to priedo, atsargoms pašalinti iš rinkos, kad ūkio subjektai galėtų pasirengti laikytis naujų su leidimu susijusių reikalavimų;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą priedą, priklausantį priedų kategorijai „technologiniai priedai“ ir funkcinei grupei „stingdikliai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Pereinamojo laikotarpio priemonės

               1.   Pašarų priedą kasijų dervą, kuri buvo pagaminta ir paženklinta iki 2019 m. gruodžio 16 d. laikantis taisyklių, taikytų iki 2019 m. gruodžio 16 d., galima toliau tiekti rinkai ir naudoti iki 2020 m. kovo 16 d.

               2.   Premiksus, kurių sudėtyje yra 1 dalyje nurodyto pašarų priedo, kurie buvo pagaminti ir paženklinti iki 2020 m. kovo 16 d. laikantis taisyklių, taikytų iki 2019 m. gruodžio 16 d., galima toliau tiekti rinkai ir naudoti iki 2020 m. birželio 16 d.

               3.   Kombinuotuosius pašarus ir pašarines žaliavas, kurių sudėtyje yra 1 dalyje nurodyto pašarų priedo arba 2 dalyje nurodytų premiksų ir kurie buvo pagaminti ir paženklinti iki 2020 m. birželio 16 d. laikantis taisyklių, taikytų iki 2019 m. gruodžio 16 d., galima toliau tiekti rinkai ir naudoti iki 2020 m. gruodžio 16 d.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  1993 m. birželio 25 d. Komisijos direktyva 93/55/EEB, kuria iš dalies keičiama Tarybos direktyva 70/524/EEB dėl pašarų priedų (OL L 206, 1993 8 18, p. 11).

            (4)  EFSA Journal 2014; 12(11):3899, 3900, 3901 ir 3902.

            (5)  EFSA Journal 2017; 15(2):4709 ir 4710.

            (6)  EFSA Journal 2019;17(1):5528.

            (7)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Priedų kategorija: technologiniai priedai. Funkcinė grupė: standikliai

                        1f499

                        Kasijų derva

                           Priedo sudėtis

                        Išgryninto Cassia tora ir Cassia obtusifolia (Leguminosae) endospermo preparatas, kurio sudėtyje yra mažiau kaip 0,05 % Cassia occidentalis.
                        Antrachinonai (iš viso) < 0,5 mg/kg
                        Miltelių pavidalo

                           Veikliosios medžiagos apibūdinimas

                        Daugiausia 1,4-β-D-manopiranozės vienetai su 1,6- sujungtaisiais α-D-galaktopiranozės vienetais.
                        Manozės ir galaktozės santykis yra 5:1.
                        > 75 % galaktomananų

                           Analizės metodas
                            (1)1)
                        Kasijų dervai pašarų priede nustatyti:
                        FAO JECFA monografija Nr. 10 (2), kaip nurodyta Komisijos direktyvoje 2010/67/ES (3).

                        Šunys
                        Katės

                        —

                        —

                        13 200

                                    1.

                                    Priedas naudojamas tik visaverčiuose pašaruose, kurių drėgnis yra didesnis nei 20 %, skaičiuojant kartu su karageninu (kuris sudaro ne mažiau kaip 25 % panaudotos kasijų dervos kiekio).

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                        20291216

               (1)  Išsamų analizės metodų aprašymą galima rasti etaloninės pašarų priedų laboratorijos svetainėje https://ec.europa.eu/jrc/en/eurl/feed-additives/evaluation-reports.

               (2)  FAO JECFA, Combined Compendium of Food Additive Specifications, „Cassia Gum“, monografija Nr. 10 (2010 m.) http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  2010 m. spalio 20 d. Komisijos direktyva 2010/67/ES, iš dalies keičianti Direktyvą 2008/84/EB, nustatančią konkrečius maisto priedų, išskyrus dažiklius ir saldiklius, grynumo kriterijus (OL L 277, 2010 10 21, p. 17).


title: Komisijos Įgyvendinimo Reglamentas (ES) 2020/157 2020 m. vasario 5 d. dėl leidimo naudoti tartraziną kaip šunų, kačių, dekoratyvinių žuvų, dekoratyvinių grūdlesių paukščių ir smulkių graužikų pašarų priedą (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/15

         KOMISIJOS ĮGYVENDINIMO REGLAMENTAS (ES) 2020/157
         2020 m. vasario 5 d.
         dėl leidimo naudoti tartraziną kaip šunų, kačių, dekoratyvinių žuvų, dekoratyvinių grūdlesių paukščių ir smulkių graužikų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti tartraziną kaip dekoratyvinių žuvų pašarų priedą, priklausantį grupei „dažikliai, įskaitant pigmentus“, nurodytai po antrašte „kiti dažikliai“, buvo suteiktas pagal Direktyvą 70/524/EEB. Taip pat suteiktas neterminuotas leidimas naudoti tartraziną kaip šunų ir kačių pašarų priedą, priklausantį grupei „dažikliai, įskaitant pigmentus“, nurodytai po antrašte „dažikliai, kuriuos leista naudoti maisto produktams dažyti pagal Bendrijos taisykles“. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas įtrauktas į pašarų priedų registrą kaip esamas produktas. Komisijos reglamentu (EB) Nr. 358/2005 (3) taip pat suteiktas neterminuotas leidimas naudoti tartraziną kaip dekoratyvinių grūdlesių paukščių ir smulkių graužikų pašarų priedą, priklausantį grupei „dažikliai, įskaitant pigmentus“, nurodytai po antrašte „kiti dažikliai“;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti tartraziną kaip dekoratyvinių žuvų, šunų ir kačių, dekoratyvinių grūdlesių paukščių ir smulkių graužikų pašarų priedą. Pareiškėjas paprašė tą priedą priskirti prie priedų kategorijos „jusliniai priedai“ ir funkcinės grupės „dažikliai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2016 m. spalio 18 d. priimtoje nuomonėje (4) padarė išvadą, kad siūlomomis naudojimo sąlygomis tartrazinas neturi nepageidaujamo poveikio gyvūnų sveikatai. Ji taip pat padarė išvadą, kad įkvėptas tartrazinas laikomas pavojingu priedo naudotojui, taip pat jis laikomas odą jautrinančia medžiaga ir kad nebuvo įmanoma padaryti išvados, ar jis dirgina odą arba akis. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Vadovaujantis Komisijos reglamentu (EB) Nr. 429/2008 (5), rizikos aplinkai vertinimo I etape nustatyta, kad toliau tartrazino, kaip nemaistiniams gyvūnams skirto priedo, vertinti nebereikia, nes mažai tikėtina, kad jis turėtų reikšmingą poveikį aplinkai, – nėra mokslinių įrodymų, kuriais būtų galima pagrįsti pirmiau minėtoje Tarnybos nuomonėje išreikšta susirūpinimą. Tarnyba taip pat padarė išvadą, kad tartrazinu veiksmingai suteikiama spalva pašarams ir palankiai veikiama dekoratyvinių žuvų ir dekoratyvinių grūdlesių paukščių spalva. Tarnyba nemano, kad reikia nustatyti konkrečius priežiūros po pateikimo rinkai reikalavimus. Be to, ji patvirtino pašarų priedų pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus tartrazino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą priedą;

                     (6)

                     kadangi saugos sumetimais nebūtina neatidėliotinai taikyti nagrinėjamosios medžiagos leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „dažikliai“, leidžiama naudoti kaip priedą gyvūnų mityboje šio reglamento priede nustatytomis sąlygomis.

            2 straipsnis
            Pereinamojo laikotarpio priemonės

               1.   Priede nurodytą medžiagą ir premiksus, kurių sudėtyje yra šios medžiagos, kurie buvo pagaminti ir paženklinti iki 2020 m. rugpjūčio 26 d. laikantis taisyklių, taikytų iki 2020 m. vasario 26 d., galima toliau pateikti rinkai ir naudoti, kol pasibaigs turimos atsargos.

               2.   Pašarines žaliavas ir kombinuotuosius pašarus, kurių sudėtyje yra priede nurodytos medžiagos, kurie buvo pagaminti ir paženklinti iki 2022 m. vasario 26 d. laikantis taisyklių, taikytų iki 2020 m. vasario 26 d., galima toliau pateikti rinkai ir naudoti, kol pasibaigs turimos atsargos.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  2005 m. kovo 2 d. Komisijos reglamentas (EB) Nr. 358/2005 dėl neribotam laikui išduodamų leidimų naudoti tam tikrus priedus ir dėl leidimo naudoti tam tikrus pašaruose jau leidžiamus priedus (OL L 57, 2005 3 3, p. 3).

            (4)  EFSA Journal 2016; 14(11):4613.

            (5)  2008 m. balandžio 25 d. Komisijos reglamentas (EB) Nr. 429/2008 dėl išsamių Europos Parlamento ir Tarybos reglamento (EB) Nr. 1831/2003 įgyvendinimo taisyklių, susijusių su prašymų išduoti leidimą pašarų priedams rengimu ir teikimu bei pašarų priedų vertinimu ir leidimų išdavimu. (OL L 133, 2008 5 22, p. 1).

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg/kg visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: dažikliai. i) Medžiagos, kurios pašarams suteikia spalvą ar ją atkuria

                        2a102

                        Tartrazinas

                           Priedo sudėtis

                        Tartrazinas aprašomas kaip medžiaga, kurios pagrindinė sudedamoji dalis yra natrio druska
                        Kieto pavidalo

                           Priede esančios veikliosios medžiagos kaip natrio druskos apibūdinimas

                        Tartraziną iš esmės sudaro trinatrio 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilatas ir papildomi dažikliai, taip pat pagrindiniai nedažantieji komponentai – natrio chloridas ir (arba) natrio sulfatas.
                        Taip pat leidžiama naudoti kalcio ir kalio druskas.
                        Cheminė formulė C16H9N4Na3O9S2

                        Kieto pavidalo, gaunamas vykdant cheminę sintezę.
                        CAS numeris: 1934–21–0
                        Grynumo kriterijai
                        Dažiklis, skaičiuojant natrio druska: ≥ 85 % (analizės duomenys)
                        Papildomi dažikliai: ≤ 1 %
                        Organiniai junginiai, išskyrus dažiklius (≤ 0,5 %):

                                    —

                                    4-hidrazinobenzensulfonrūgštis,

                                    —

                                    4-aminobenzen-1-sulfonrūgštis,

                                    —

                                    5-okso-1-(4-sulfofenil)-2-pirazolin-3-karboksirūgštis,

                                    —

                                    4,4′-diazoaminodi(benzensulfonrūgštis),

                                    —

                                    tetrahidroksigintaro rūgštis.

                              Nesulfoninti pirminiai aromatiniai aminai: ≤ 0,01 %
                        Eteriu ekstrahuojama medžiaga: ≤ 0,2 % neutraliomis sąlygomis

                           Analizės metodas
                            (1)

                        Tartraziną sudarančių dažiklių bendro kiekio nustatymas pašarų priede:

                                    —

                                    spektrofotometrijos metodas, kai bangos ilgis 426 nm (FAO JECFA monografijos Nr. 1 (4 tomas) ir Komisijos reglamentas (ES) Nr. 231/2012).

                              Tartrazino kiekybinis nustatymas pašaruose:

                                    —

                                    efektyvioji skysčių chromatografija kartu su dvigubąja masės spektrometrija (LC-MS/MS)

                        Katės

                        –

                        –

                        433

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                        2030 2 26

                        Šunys

                        –

                        –

                        520

                        Smulkūs graužikai

                        –

                        –

                        2 000

                        Dekoratyviniai grūdlesiai paukščiai

                        –

                        –

                        63

                           Kategorija: jusliniai priedai. Funkcinė grupė: dažikliai. iii) Medžiagos, kurios palankiai veikia dekoratyvinių žuvų ar paukščių spalvą;

                        2a102

                        Tartrazinas

                           Priedo sudėtis

                        Tartrazinas aprašomas kaip medžiaga, kurios pagrindinė sudedamoji dalis yra natrio druska
                        Kieto pavidalo

                           Priede esančios veikliosios medžiagos kaip natrio druskos apibūdinimas

                        Tartraziną iš esmės sudaro trinatrio 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilatas ir papildomi dažikliai, taip pat pagrindiniai nedažantieji komponentai – natrio chloridas ir (arba) natrio sulfatas.
                        Taip pat leidžiama naudoti kalcio ir kalio druskas.
                        Cheminė formulė C16H9N4Na3O9S2

                        Kieto pavidalo, gaunamas vykdant cheminę sintezę.
                        CAS numeris: 1934–21–0
                        Grynumo kriterijai
                        Dažiklis, skaičiuojant natrio druska: ≥ 85 % (analizės duomenys)
                        Papildomi dažikliai: < 1 %
                        Organiniai junginiai, išskyrus dažiklius (≤ 0,5 %):

                                    —

                                    4-hidrazinobenzensulfonrūgštis,

                                    —

                                    4-aminobenzen-1-sulfonrūgštis,

                                    —

                                    5-okso-1-(4-sulfofenil)-2-pirazolin-3-karboksirūgštis,

                                    —

                                    4,4′-diazoaminodi(benzensulfonrūgštis),

                                    —

                                    tetrahidroksigintaro rūgštis.

                              Nesulfoninti pirminiai aromatiniai aminai: ≤ 0,01 %
                        Eteriu ekstrahuojama medžiaga: ≤ 0,2 % neutraliomis sąlygomis

                           Analizės metodas
                            (1)

                        Tartrazino bendram dažiklių kiekiui pašarų priede nustatyti:

                                    —

                                    spektrofotometrijos metodas, kai bangos ilgis 426 nm (FAO JECFA monografijos Nr. 1 (4 tomas) ir Komisijos reglamentas (ES) Nr. 231/2012).

                              Tartrazino kiekiui pašaruose nustatyti:

                                    —

                                    efektyvioji skysčių chromatografija kartu su dvigubąja masės spektrometrija (LC-MS/MS)

                        Dekoratyvinės žuvys

                        –

                        –

                        1 924

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                        2030 2 26]

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos Įgyvendinimo Reglamentas (ES) 2020/158 2020 m. vasario 5 d. kuriuo dėl transporto priemonėse įrengiamos svėrimo įrangos iš dalies keičiamas Įgyvendinimo reglamentas (ES) 2016/799 (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/20

         KOMISIJOS ĮGYVENDINIMO REGLAMENTAS (ES) 2020/158
         2020 m. vasario 5 d.
         kuriuo dėl transporto priemonėse įrengiamos svėrimo įrangos iš dalies keičiamas Įgyvendinimo reglamentas (ES) 2016/799
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. vasario 4 d. Europos Parlamento ir Tarybos reglamentą (ES) Nr. 165/2014 dėl kelių transporto priemonėse naudojamų tachografų (1), ypač į jo 11 straipsnį,
         kadangi:

                     (1)

                     Tarybos direktyvos 96/53/EB (2) 10d straipsnio 5 dalyje valstybėms narėms suteikta galimybė transporto priemonėse įrengti svėrimo įrangą transporto priemonių arba jų junginių, kurių masė gali viršyti didžiausią leidžiamą masę, kontrolei vykdyti;

                     (2)

                     Komisijos įgyvendinimo reglamente (ES) 2019/1213 (3) nustatomos išsamios nuostatos, kuriomis užtikrinamos vienodos transporto priemonėse įrengiamos svėrimo įrangos sąveikumo ir suderinamumo taisyklės;

                     (3)

                     kadangi Įgyvendinimo reglamento (ES) 2019/1213 reikalavimai prieštarauja Komisijos įgyvendinimo reglamento (ES) 2016/799 (4) IC priedo 14 priedėlyje pateiktoms nuostatoms dėl transporto priemonėse įrengiamos svėrimo įrangos, tas priedas turėtų būti iš dalies pakeistas išbraukiant 14 priedėlio 5.5 punktą;

                     (4)

                     šiame Komisijos įgyvendinimo reglamente numatytos priemonės atitinka Reglamento (ES) Nr. 165/2014 42 straipsnio 3 dalyje nurodyto Kelių transporto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Komisijos įgyvendinimo reglamento (ES) 2016/799 IC priedo 14 priedėlio 5.5 punktas išbraukiamas.

            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).

            (2)  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).

            (3)  2019 m. liepos 12 d. Reglamentas (ES) 2019/1213, kuriuo pagal Tarybos direktyvą 96/53/EB nustatomos išsamios nuostatos, kuriomis užtikrinamos vienodos transporto priemonėse įrengiamos svėrimo įrangos sąveikumo ir suderinamumo įgyvendinimo sąlygos (OL L 192, 2019 7 18, p. 1).

            (4)  2016 m. kovo 18 d. Komisijos įgyvendinimo reglamentas (ES) 2016/799, kuriuo įgyvendinamas Europos Parlamento ir Tarybos reglamentas (ES) Nr. 165/2014 ir nustatomi tachografų ir jų komponentų konstrukcijos, bandymo, įrengimo, naudojimo ir remonto reikalavimai (OL L 139, 2016 5 26, p. 1).